व्हीकल डायनामिक कंट्रोल और हिल स्टार्ट असिस्ट जैसे फीचर्स का दावा, कीमत 7.39 लाख रुपए
Nissan Magnite Geza special edition launched in India,  Priced at Rs 7.39 lakh, निसान मैग्नाइट गीजा एडिशन भारत में लॉन्च, व्हीकल डायनामिक कंट्रोल और हिल स्टार्ट असिस्ट फीचर्स  मिलेंगे
निसान इंडिया ने अपनी सब-कॉम्पैक्ट SUV मैग्नाइट के स्पेशल एडिशन को भारत में लॉन्च कर दिया है। कंपनी ने न्यू मैग्नाइट गीजा एडिशन को 7.39 लाख रुपए के दिल्ली एक्स-शोरूम कीमत में पेश किया है।
कंपनी के अनुसार, मैग्नाइट गीजा एडिशन जापानी थिएटर और वहां की एक्सप्रेसिव म्यूजिकल से इंस्पायर्ड है। मैग्नाइट गीजा एडिशन को ब्लेड सिल्वर, फ्लेयर गार्नेट रेड, स्ट्रॉम व्हाइट, सैंडस्टोन ब्राउन और ओनिक्स ब्लैक के साथ पांच कलर में पेश किया गया है।
निसान मैग्नाइट गीजा एडिशन: इंजन और पावर
निसान मैग्नाइट गीजा एडिशन में 999 cc का 1.0-लीटर नेचुरली एस्पिरेटेड पेट्रोल इंजन दिया गया है, जिसे 5-स्पीड मैनुअल गियरबॉक्स के साथ ट्यून किया गया है। मैग्नाइट के हायर वैरिएंट में मैन्युअल और ऑटोमैटिक गियरबॉक्स का भी ऑप्शन मिलता है। यह इंजन 71 bhp की पावर और 96 Nm का पीक टार्क जनरेट करता है।
निसान मैग्नाइट गीजा एडिशन में नया क्या दिया है?
स्टैंडर्ड वेरिएंट के मुकाबले कंपनी ने निसान मैग्नाइट गीजा एडिशन में कई नए फीचर्स एड किए हैं। इसमें वायरलेस एंड्रॉइड ऑटो, JBL स्पीकर, ऐंबिएंट लाइटिंग विथ ऐप बेस्ड कंट्रोल, रियर कैमरा, बेज अपहोल्स्ट्री (ऑप्शनल) और शार्क-फिन एंटीना के साथ 9.0 इंच का टचस्क्रीन इंफोटेनमेंट सिस्टम शामिल है।
इसके साथ ही न्यू मैग्नाइट गीजा एडिशन में ट्रैक्शन कंट्रोल, हिल स्टार्ट असिस्ट, व्हीकल डायनामिक कंट्रोल विथ स्टीयरिंग एक्टिव लर्निंग जैसे कई और सेफ्टी फीचर्स दिए गए हैं।
11,000 रुपए में बुक कर सकते हैं 
निसान मैग्नाइट गीजा एडिशन को निसान के किसी भी शोरूम से या ऑफिशियल वेबसाइट के जरिए 11,000 रुपए पेमेंट करके बुक कर सकते हैं। हालांकि, अभी कंपनी ने कार की डिलीवर डेट के बारे में जानकारी नहीं दी है। उम्मीद की जा रही है कि जल्द ही कंपनी इस लेटेस्ट कार की डिलीवरी शुरू कर देगी।